google/wiki40b huggingface dataset:
भुवन वाणी ट्रस्ट

भुवन वाणी ट्रस्ट हिन्दी पुस्तकों के एक प्रमुख प्रकाशक हैं। इसकी स्थापना १९६९ में नन्द कुमार अवस्थी ने की थी। इसका मुख्यालय लखनऊ में है। हिन्दी, उर्दू (अ़रबी-फ़ारसी सहित), संस्कृत, बँगला, असमी, ओड़िया, कश्मीरी, मराठी, गुरुमुखी, गुजराती, तमिळ, तेलुगु, कन्नड़ मलयाळम, सिन्धी, नेपाली, राजस्थानी आदि भाषाओं तथा अनेक बोलियों के सत्साहित्य को, देवनागरी लिपि में धारावाहिक सानुवाद लिप्यन्तरण द्वारा, भारत के जन-जन तक पहुँचाना, अधिकाधिक भाषाओं का शिक्षण, प्रसारण और ज्ञान प्राप्त कराते हुए इनको एक सूत्र में पिरोहना- यही ‘भुवन वाणी ट्रस्ट’ संस्था का उद्देश्य है।
इस संस्था ने 'भाषा मंदिर' का निर्माण किया है जिसके देवता विश्व की सभी लिपियों के वर्ण हैं किन्तु 'प्रमुख देवता' विश्व की वैज्ञानिक लिपि देवनागरी है।
लिङ्ग पुराण

नैमिष में सूत जी की वार्ता

एक समय शिव के विविध क्षेत्रों का भ्रमण करते हुए देवर्षि नारद नैमिषारण्य में जा पहुँचे वहाँ पर ऋषियों ने उनका स्वागत अभिनन्दन करने के उपरान्त लिंगपुराण के विषय में जाननेहित जिज्ञासा व्यक्त की। नारद जी ने उन्हें अनेक अद्भुत कथायें सुनायी। उसी समय वहाँ पर सूत जी आ गये। उन्होंने नारद सहित समस्त ऋषियों को प्रणाम किया। ऋषियों ने भी उनकी पूजा करके उनसे लिंग पुराण के विषय में चर्चा करने की जिज्ञासा की।
उनके विशेष आग्रह पर सूत जी बोले कि शब्द ही ब्रह्म का शरीर है और उसका प्रकाशन भी वही है। एकाध रूप में ओम् ही ब्रह्म का स्थूल, सूक्ष्म व परात्पर स्वरूप है। ऋग साम तथा यर्जुवेद तथा अर्थववेद उनमें क्रमशः मुख जीभ ग्रीवा तथा हृदय हैं। वही सत रज तम के आश्रय में आकर विष्णु, ब्रह्म तथा महेश के रूप में व्यक्त हैं, महेश्वर उसका निर्गुण रूप है। ब्रह्मा जी ने ईशान कल्प में लिंग पुराण की रचना की। मूलतः सौ करोड़ श्लोकों के ग्रन्थ को व्यास जी ने संक्षिप्त कर के चार लाख श्लोकों में कहा। आगे चलकर उसे अट्ठारह पुराणों में बाँटा गया जिसमें लिंग पुराण का ग्यारहवाँ स्थान है। अब मैं आप लोगों के समक्ष वही वर्णन कर रहा हूँ जिसे आप लोग ध्यानपूर्वक श्रवण करें।

सृष्टि की प्राधानिक एवं वैकृतिक रचना

अदृश्य शिव दृष्य प्रपंच (लिंग) का मूल कारण है जिस अव्यक्त पुरुष को शिव तथा अव्यक्त प्रकृति को लिंग कहा जाता है वहाँ इस गन्धवर्ण तथा शब्द स्पर्श रूप आदि से रहित रहते हुए भी निर्गुण ध्रुव तथा अक्षय कहा गया है। उसी अलिंग शिव से पंच ज्ञानेद्रियाँ, पंचकर्मेन्द्रियाँ, पंच महाभूत, मन, स्थूल सूक्ष्म जगत उत्पन्न होता है और उसी की माया से व्याप्त रहता है। वह शिव ही त्रिदेव के रूप में सृष्टि का उद्भव पालन तथा संहार करता है वही अलिंग शिव योनी तथा वीज में आत्मा रूप में अवस्थित रहता है। उस शिव की शैवी प्रकृति रचना प्रारम्भ में सतोगुण से संयुक्त रहती है। अव्यक्त से लेकर व्यक्त तक में उसी का स्वरूप कहा गया है। विश्व को धारण करने वाली प्रकृति ही शिव की माया है जो सत- रज- तम तीनों गुणों के योग से सृष्टि का कार्य करती है।
वही परमात्मा सर्जन की इच्छा से अव्यक्त में प्रविष्ट होकर महत् तत्व की रचना करता है। उससे त्रिगुण अहं रजोगुण प्रधान उत्पन्न होता है। अहंकार से शब्द, स्पर्श, रूप, रस, गन्ध यह पाँच तन्मात्रयें उत्पन्न हुईं। सर्व प्रथम शब्द से आकाश, आकाश से स्पर्श, स्पर्श से वायु, वायु से रूप, रूप से अग्नि, अग्नि से रस, रस से गन्ध, गन्ध से पृथ्वी उत्पन्न हुई। आकाश में एक गुण, वायु में दो गुण, अग्नि में तीन गुण, जल में चार गुण और पृथ्वी में शब्द स्पर्शादि पाँचों गुण मिलते हैं। अतः तन्मात्रा पंच भूतों की जननी हुई। सतोगुणी अहं से ज्ञानेन्द्रियाँ, कर्मेन्द्रियाँ तथा उभयात्मक मन इन ग्यारह की उत्पत्ति हुई। महत से पृथ्वी तक सारे तत्वों का अण्ड बना जो दस गुने जल से घिरा है। इस प्रकार जल को दस गुणा वायु ने, वायु को दस गुणा आकाश ने घेर रक्खा है। इसकी आत्मा ब्रह्मा है। कोटि-कोटि ब्रह्माण्डों में कोटि त्रिदेव पृथक-पृथक होते हैं। वहीं शिव विष्णु रूप हैं।
११७० ईसा पूर्व

११७० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११७० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विदुला

विदुला राजा सौवीर की पत्नी तथा संजय की माता थीं। उनके उपदेशपूर्ण संवाद परम प्रसिद्ध हैं। इनके विधवा हो जाने पर सिंधुराज ने इनके राज्य पर आक्रमण कर दिया जिससे संजय बहुत घबराए परंतु महारानी विदुला ने अपने उपदेशों से संजय को प्रोत्साहित किया जिससे राजकुमार ने शत्रु को वीरतापूर्वक पराजित कर अपने राज्य की रक्षा की।
रोमन सैनी

परिचय

रोमन राजस्थान में कोटपूतली के रायकरणपुरा गांव के मूल निवासी हैं। 2013 में उन्होंने आईएएस की परीक्षा पास की और उन्हें देशभर में 18वां रैंक मिला। रोमन की मां गृहिणी और पिता इंजीनियर हैं।
इन्होने 16 साल की उम्र में एम्स जैसे प्रतिष्ठ‍ित संस्थान में दाखिले का टेस्ट पास कर लिया। डॉक्टरी की पढ़ाई करने के बाद 22 साल की उम्र में ही पहले प्रयास में रोमन ने आईएएस का एक्जाम भी पास कर लिया। आईएएस अफसर डॉ॰ रोमन सैनी अब उन स्टूडेंट्स को ऑनलाइन फ्री कोचिंग दे रहे है जो सिविल सेवा में जाने को इच्छुक हैं।
रोमन सैनी आधुनिक भारत के उन जोशीले युवाओं का नेतृत्व करते हैं जिनके लिए मुश्किलों का सामना करके विजय प्राप्त करना उनका जुनून होता है। रोमन सैनी उन लोगों का नेतृत्व करते हैं जो कर्म को भाग्य से ज्यादा अपने जीवन में तरज़ीह देते हैं।

अनएकेडेमी

आमतौर पर संघ लोक सेवा आयोग की कोचिंग लेने पर काफी खर्च होता है और हर कोई कोचिंग नहीं ले पाता है। सिविल सेवा में आने के बाद रोमन ने फैसला किया कि वो फ्री ऑनलाइन ट्रेनिंग के जरिये अन्य प्रतिभागियों की मदद करेंगे। इसके लिए उन्होंने 'Unacademy' की शुरुआत की। यह ऑनलाइन कोचिंग की वेबसाइट है जिसे वो अपने दोस्त गौरव मुंजाल के साथ मिलकर चलाते हैं।
रोमन के वीडियो और भाषणों को सोशल नेटवर्किंग वेबसाइट पर हर दिन सैकड़ों हिट मिल रहे हैं। इन वीडियो और भाषणों में वो प्रतिभागियों को ऐसे गुण सिखाते हैं जो उन्हें सिविल सेवा की मंजिल छूने में उपयोगी साबित हो सकती है। रोमन इस वेबसाइट के जरिये देशभर के यूपीएससी प्रतिभागियों से रुबरु होते हैं और उन्होंने ऑनलाइन ट्रेनिंग देते हैं। इस तरह के कई वीडियो रोमन ने सोशल मीडिया पर पोस्ट किए हैं। इनमें रोमन अलग अलग विषयों पर बात करते हैं और स्टूडेंट्स के सवालों के जवाब देते हैं। रोमन कभी कभार प्रतिभागियों से मिलते भी जब उन्हें वक्त मिलता है।
रोमन अनेकों प्रतियोगी छात्रों व पढ़ाई कर रहे युवाओं से कहते हैं कि अगर किसी को भी अपने जीवन से संबंधित कोई समस्या होती है या किसी परीक्षा से संबंधित कोई प्रश्न हो या कैरियर से संबंधित किसी भी तरह की कोई जिज्ञासा हो और उन्हें सहायता चाहिए तो वह उनसे बेझिझक उनके फेसबुक या ट्विटर प्रोफाइल पर संपर्क कर सकते हैं। वह सदैव ऐसे लोगों की सहायता करने के लिए तत्पर रहते हैं।
गांधी जयंती

भारत के राष्ट्रपिता मोहनदास करमचंद गांधी जिन्हें बापू या महात्मा गांधी के नाम से भी जाना जाता है, के जन्म दिन २ अक्टूबर १८६९ को गांधी जयंती के रूप में मनाया जाता है। इस दिन को विश्व अहिंसा दिवस के रूप में भी मनाया जाता है। वस्तुतः गांधीजी विश्व भर में उनके अहिंसात्मक आंदोलन के लिए जाने जाते हैं और यह दिवस उनके प्रति वैश्विक स्तर पर सम्मान व्यक्त करने के लिए मनाया जाता है।

मनाने का कारण

राष्ट्रपिता महात्मा गाँधी ने भारत की स्वतंत्रता के लिए लम्बी लड़ाई लड़ी थी। उन्होंने सत्य और अहिंसा के आदर्शों पर चलकर भारत को गुलामी की बेड़ियों से मुक्त कराया था। गांधी जयंती के रूप में उनके जन्मदिन मनाकर देश राष्ट्रपिता को श्रद्धासुमन अर्पित करता हैं। आज के विद्यार्थियों एवं युवा पीढ़ी बापू के आदर्शों को अपने जीवन में अपनाए तथा देश हित के लिए अपना योगदान दे। इसी उद्देश्य से गांधी जयंती का आयोजन किया जाता हैं।
मातृवंश समूह सी

मनुष्यों की आनुवंशिकी (यानि जॅनॅटिक्स) में मातृवंश समूह सी या माइटोकांड्रिया-डी॰एन॰ए॰ हैपलोग्रुप C एक मातृवंश समूह है। यह मातृवंश समूह सीज़ॅड की एक उपशाखा है। इस मातृवंश के लोग ज़्यादातर पूर्वोत्तर एशिया (ख़ासकर साइबेरिया) और अमेरिका के आदिवासियों में पाए जाते हैं, लेकिन हाल ही में यह पश्चिमी यूरोप के आइसलैण्ड राष्ट्र में भी पाए गाये हैं। साइबेरिया की चुकची जनजाति के ११% लोग मातृवंश समूह सी के वंशज होते हैं। वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से लगभग ६०,००० साल पहले मध्य एशिया में कैस्पियन सागर और बेकाल झील के दरमियानी क्षेत्र में कहीं रहती थी।
ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह डी और मातृवंश समूह डी), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
हार्टलेस

पटकथा

आदित्य (अध्ययन सुमन) एक बिजनेसमैन है। उसकी माँ गायत्री (दीप्ति नवल) उसे बेहद प्यार करती है। आदित्य का दिल ट्रांसप्लांट होना है, पर अपनी मां के बार-बार कहने पर भी वह इस ट्रांसप्लांटेशन के लिए राजी नहीं होता। आदित्य अपने बिजनेस के सिलसिले में दुबई जाता है, जहां उसकी मुलाकात एक होटल की रिसेप्शनिस्ट रिया (अरियाना अयाम) से होती है। दोनों के बीच नजदीकियां बढ़ने लगती हैं, लेकिन एक दिन अचानक आदित्य की तबीयत खराब हो जाती है। उसे तुरंत हार्ट ट्रांसप्लांट कराना है। इसके लिए वह अपने नामी सजर्न दोस्त (शेखर सुमन) की मदद लेता है, लेकिन तभी अचानक कुछ ऐसा होता है कि आदित्य की जिंदगी में भूचाल आ जाता है। बादमे उसे पता चलता है कि ये उसी के दोस्त सर्जन की कर्तुत है जो वह इंशुरंस की रकम के लिये कर रहा होता है। उसमे रियाभी शामिल होती है।
विश्व शिक्षक दिवस

विश्व शिक्षक दिवस (अंग्रेज़ी:World Teacher's day) 5 अक्टूबर को संयुक्त राष्ट्र के तत्वावधान में मनाया जाता है। इस दिन आध्यापकों को सामान्य रूप से और कतिपय कार्यरत एवं सेवानिवृत्त शिक्षकों को उनके विशेष योगदान के लिये सम्मानित किया जाता है।
इसे संयुक्त राष्ट्र द्वारा साल 1966 में यूनेस्को और अंतर्राष्ट्रीय श्रम संगठन की हुई उस संयुक्त बैठक को याद करने के लिये मनाया जाता है जिसमें अध्यापकों की स्थिति पर चर्चा हुई थी और इसके लिये सुझाव प्रस्तुत किये गये थे।
अतः इसे 1994 के बाद से प्रतिवर्ष लगभग सौ से अधिक देशों में मनाया जा रहा है और इस प्रकार वर्ष 2019में यह 25वाँ विश्व शिक्षक दिवस होगा। इस अवसर को एजुकेशन इंटरनेशनल नामक संस्था "गुणवत्ता परक शिक्षा के लिये एकजुट हों" के नारे के साथ मनाने जा रही है। एक अन्य संस्था इसे "भविष्य में निवेश करें, शिक्षकों में निवेश करें" के विषय के साथ मनाने की तैयारी में है।

देशों में अलग शिक्षक दिवस

अलग-अलग देशों में शिक्षक दिवस अलग-अलग तारीखों पर मनाये जाते हैं। भारत में यह भूतपूर्व राष्ट्रपति सर्वपल्ली राधाकृष्णन के जन्म दिन 5 सितंबर को मनाया जाता है।
चीन में 1931 में शिक्षक दिवस की शुरूआत की गई थी और बाद में 1939 में कन्फ्यूशियस के जन्म दिन, 27 अगस्त को शिक्षक दिवस घोषित किया गया लेकिन 1951 में इसे रद कर दिया गया। फिर 1985 में 10 सितम्बर को शिक्षक दिवस घोषित किया गया लेकिन वर्तमान समय में ज्यादातर चीनी नागरिक चाहते हैं कि कन्फ्यूशियस का जन्म दिन ही शिक्षक दिवस हो।
इसी तरह रूस में 1965 से 1994 तक अक्टूबर महीने के पहले रविवार के दिन शिक्षक दिवस मनाया जाता था। जब साल 1994 से विश्व शिक्षक दिवस 5 अक्टूबर को मनाया जाना शुरू हुआ तब इसके साथ समन्वय बिठाने के लिये इसे इसी दिन मनाया जाने लगा।
राणा कीरत सिंह

राणा कीरत सिंह धौलपुर के महाराजा थे |
२०१९ एएफसी एशियाई कप

दल

प्रत्येक टीम को न्यूनतम 18 खिलाड़ियों और अधिकतम 23 खिलाड़ियों की एक टीम पंजीकृत करनी होगी, जिनमें से कम से कम तीन गोलकीपर होने चाहिए।

प्रतियोगिता स्थल

प्रारंभ में, 2019 संस्करण के मेजबान के रूप में सम्मानित होने के बाद, संयुक्त अरब अमीरात ने 2019 एएफसी एशियाई कप खिलाने के लिए छह स्टेडियमों को अंतिम रूप देने का इरादा किया था। छह स्टेडियमों में से पहले चार स्टेडियम: अबु धाबी में जायद स्पोर्ट्स सिटी स्टेडियम और मोहम्मद बिन जायद स्टेडियम, अल ऐन में हूजा बिन जयद स्टेडियम और खलीफा बिन जयद स्टेडियम, और दुबई में अल अहली स्टेडियम और डीएससी स्टेडियम निर्विवाद रूप से निश्चित कर लिये गये। लेकिन दुबई के दो अन्य स्टेडियम वित्तीय समस्याओं के कारण नामंजूर कर दिया गया और इन्हें दुबई में अल-मकतूम स्टेडियम और मकतूम बिन राशिद अल मकतूम स्टेडियम द्वारा प्रतिस्थापित किया गया।

समूह चरण में

प्रत्येक समूह की शीर्ष दो टीमें और चार सर्वश्रेष्ठ तीसरें स्थान की टीमें, 16 के दौर में आगे बढ़ेगी।
मानक समय स्थानीय लिया गया हैं, जीएसटी (यूटीसी+4).

लोगो और नारा

2019 एएफसी एशियाई कप के आधिकारिक लोगो को 2019 एएफसी एशियाई कप योग्यता के तीसरे दौर के लिए ड्राइंग समारोह के दौरान 23 जनवरी 2017 को अबू धाबी में अनावरण किया गया था।
"एशिया को साथ लाने" (अरबी: "جمع آسيا معاً") नारें का अनावरण 5 जनवरी 2018 को किया गया था।

मैच का बॉल

आधिकारिक मैच बॉल मोल्टेन निगम द्वारा प्रदान किया जाएगा। एएफसी के अनुसार, मैच बॉल को मोल्टेन एसेन्टिक के रूप में जाना जाएगा।

शुभंकर

4 मई 2018 को अंतिम ड्रॉ के दौरान, दो शुभंकर, मंसूर और जऱाह का अनावरण किया गया। मंसूर बिजली की गति के साथ फुटबॉल लिये एक आम अरब बच्चा है, जबकि जऱाह एक अरबी बाज़ है।

ट्रॉफी

थॉमस लिटे द्वारा डिजाइन की गई एक नई ट्रॉफी का अंतिम ड्रॉ में अनावरण किया गया था।

पुरस्कार राशि

प्रतियोगिता के लिए कुल पुरस्कार पूल राशि $14,800,000 अमरीकी डालर है। विजेता को $5 मिलियन अमरीकी डालर मिलेगा, उपविजेता को $3 मिलियन अमरीकी डालर मिलेगा, सेमीफाइनल मे हारने वाले टीम को $1 मिलियन अमरीकी डालर मिलेग। इसके अलावा भाग लेने वाली सभी 24 टीम को भी $200,000 अमरीकी डालर मिलेगा।

उपस्थिति मुद्दा

दर्शकों की कम उपस्थिति का रिकॉर्ड, संयुक्त अरब अमीरात के लिए एक समस्या के रूप में देखा गया है, लेकिन एशियाई कप के अधिकारियों को विश्वास है कि प्रतियोगिता, अधिक संख्या में दर्शकों को आकर्षित करेगा।
मंगोलिया

इतिहास

आज जिसे मंगोलिया कहा जाता है, कभी विभिन्न घुमंतू साम्राज्यों के द्वारा शासित किया गया, इन साम्राज्यों में शिंओग्नु, शियानबेई, रोऊरन, गोतुर्क और अन्य शामिल हैं। सन् 1206 में चंगेज खान द्वारा मंगोल साम्राज्य की स्थापना की गई। लेकिन युआन राजवंश के पतन के बाद मंगोल अपने पुराने रहन-सहन पर लौट आए। 16 वीं और 17 वीं शताब्दी में मंगोलिया तिब्बती बौद्ध धर्म के प्रभाव में आया। 17 वीं सदी के अंत में मंगोलिया के अधिकांश क्षेत्र में क्विंग राजवंश के शासनाधिन हो गया था। १९११ में किंग राजवंश के पतन के दौरान मंगोलिया ने स्वतंत्रता की घोषणा की, लेकिन १९२१ तक स्वतंत्रता को स्थापित करने और १९४५ तक अंतरराष्ट्रीय मान्यता हासिल करने के लिए संघर्ष करना पड़ा था। इसके नतीजे में देश मजबूत रूस और सोवियत प्रभाव में आया, १९२४ में मंगोलियाई जनवादी गणराज्य की घोषणा की गई और राजनीतिक रूप से मंगोलिया उस समय के सोवियत राजनीति का अनुपालन करने लगा। १९८९ में पूर्वी यूरोप में कम्युनिस्ट शासनों के टूटने के बाद, मंगोलिया में १९९० में लोकतांत्रिक क्रांति देखने को मिली, जिसकी वजह से बहु-दलीय व्यवस्था स्थापित हुई, १९९२ में नया संविधान बना और देश बाजार अर्थव्यवस्था की ओर अग्रसर हुआ।
चतुर्ध्रुव चुम्बक

सामान्यत: चतुर्ध्रुव चुम्बक का निर्माण चार चुम्बकों को मिलाकर बनाया जाता है। इसका उपयोग कण त्वरकों में किरण पुँज को एक बिन्दु पर केन्द्रित करने के काम में लिया जाता है।
डब्लू राष्ट्रीय उद्यान

भूगोल

तीनों देशों में मिलाकर, क्षेत्रीय उद्यान 10,000 किमी² (3,900 वर्ग मील) से अधिक क्षेत्र में फैला हुआ हैं, जोकि नाइजर के साथ मेक्रो नदी के डेल्टा द्वार आर्द्रभूमि निर्माण से एक मलेरिया क्षेत्र होने के कारण 1970 के दशक तक मनुष्यों द्वारा बड़े पैमाने पर अनिर्वासित था। प्राचीन काल में, यह क्षेत्र मानव निवास का एक प्रमुख क्षेत्र रहा है, जैसा की इस क्षेत्र में पाए जाने वाले महत्वपूर्ण पुरातात्विक स्थलों (ज्यादातर कब्रों) से पता चलता है।

पेड़-पौधे

राष्ट्रीय उद्यान में, पौधों की कुल 454 प्रजातियां दर्ज की गईं, जिनमें दो ऑर्किड प्रजाति केवल नाइजर में ही पाए गए थे।
उद्यान नाइजर में टाइगर झाड़ी पठार वितरण की दक्षिणी सीमा का भी गठन करता है।

जीव-जंतु

उद्यान अपने बड़े स्तनधारियों के लिए जाना जाता है, जिनमें भू-शूकर, बबून, अफ्रीकी भैंस, स्याहगोश, चीता, अफ्रीकी झाड़ी हाथी, दरयाई घोड़ा, अफ्रीकी तेंदुए, पश्चिम अफ्रीकी शेर, सर्वल और जंगली सूअर आदि शामिल हैं। यह उद्यान पश्चिम अफ्रीका के कुछ अंतिम जंगली अफ्रीकी हाथियों का घर है। हालांकि, दुर्लभ पश्चिम अफ़्रीकी जिराफ, जो आज नाइजर के छोटे हिस्सों तक ही सीमित है, उद्यान से लुप्त हो चुके है। डब्ल्यू उद्यान लुप्तप्राय पश्चिम अफ्रीकी जंगली कुत्ते के झुंड़ के अन्तिम घर के लिए भी जाना जाता है, हालांकि यह प्रजाति अब क्षेत्र से समाप्त हो चुकी है।
राष्ट्रीय उद्यान उत्तर पश्चिमी अफ्रीकी चीता के लिए अंतिम गढ़ों में से एक है। डब्ल्यू-अरली-पेंडजारी संरक्षित क्षेत्र परिसर में 25 चीता की एक छोटी आबादी निवासित होने का अनुमान है।
डब्ल्यू राष्ट्रीय उद्यान में 350 से अधिक चिन्हित प्रजातियों के साथ, इसकी पक्षी आबादी, विशेष रूप से स्थानांतरित प्रवासित प्रजातियों के लिए भी जाना जाता है। पार्क को एक महत्वपूर्ण पक्षी क्षेत्र के रूप में बर्डलाइफ इंटरनेशनल द्वारा पहचान प्राप्त है।
एकादशरथ (अयुध्या का राजा)

एकादशरथ (Ekathotsarot ; थाई: เอกาทศรถ, ख्मेर: ឯកាទឝរថ या ឯកាទសរថ;-1620) , १६०५ से १६२० तक अयुध्या के राजा थे।
आषाढ कृष्ण त्रयोदशी

आषाढ कृष्ण त्रयोदशी भारतीय पंचांग  के अनुसार चतुर्थ माह की अट्ठाइसवी तिथि है, वर्षान्त में अभी २४२ तिथियाँ अवशिष्ट हैं।
लाचुंग

पर्यटन

लाचुंग लगभग ३,२०० मीटर कि ऊंचाई पर स्थित है। इतनी ऊंचाई पर ठण्ड तो बारहमासी होती है। लेकिन बर्फ गिरी हो तो यहां की सुन्दरता को नया ही आयाम मिल जाता है, जिसकी फोटो उतारकर आप अपने ड्राइंगरूम में सजा सकते हैं। इसीलिए लोग यहां सर्दी के मौसम में भी खूब आते हैं। प्राकृतिक सुन्दरता के अतिरिक्त सिक्किम की विशेष बात यह भी है कि बर्फ गिरने पर भी उत्तर का यह क्षेत्र सुगम रहता है। बर्फ़ से ढकी चोटियां, झरने और चांदी सी झिलमिलाती नदियां यहां आने वाले पर्यटकों को स्तब्ध कर देती हैं।
लाचुंग ऐसी ही जगह है। आम तौर पर लाचुंग को युमथांग घाटी के लिए बेस के रूप में प्रयुक्त होता है। युमथांग घाटी को पूर्व का स्विट्ज़रलैण्ड भी कहा जाता है।

क्या करें

युमथांग जाने के अलावा भी लाचुंग में बहुत कुछ किया जा सकता है। एक अलग पहाडी़ की चोटी पर लाचुंग मठ है। अद्भुत घाटी में यहां ध्यान लगाने बैठें तो मानो स्वयं को ही भूल जाएं। लगभग १२ हजार फुट की ऊंचाई पर स्थित न्यिंगमापा बौद्धों के इस मठ की स्थापना १८०६ में हुई थी। इसके अलावा लाचुंग में हथकरघा केंद्र है जहां स्थानीय हस्तशिल्प का लिया जा सकता है। पास ही शिंगबा रोडोडेंड्रन (बुरांश) अभयारण्य है। सात-आठ हजार फुट से ऊपर की ऊंचाई वाले हिमालयी पेडों को रंग देने वाले बुरांश के पेडों को यहाँ बहुत निकट से महसूस किया जा सकता है। यहां रोडोडेंड्रन की लगभग २५ तरह की किस्में हैं। नेपाली, लेपचा और भूटिया यहां के मूल निवासी हैं। उनकी संस्कृति से मेल मिलाप का भी सुनहरा अवसर यहां मिलता है। कंचनजंघा राष्ट्रीय उद्यान भी इसी क्षेत्र में है। युमथांग से आगे युमे-सेमदोंग तक जाया जा सकता है। वह सडक का आखिरी सिरा है। वहां जीरो प्वाइंट १५,७०० फुट से ऊपर है। उस ऊंचाई पर खडे होकर, जहां हवा भी थोडी झीनी हो जाती है, आगे का नजारा देखना एक दुर्लभ अवसर है।

कब-कैसे-कहां

लाचुंग जाने का सर्वश्रेष्ठ समय अक्टूबर से मई तक है। अप्रैल-मई में यह घाटी फूलों से लकदक दिखाई देगी तो जनवरी-फरवरी में बर्फ से आच्छादित। हर समय की अलग सुंदरता है।
लाचुंग सिक्किम की राजधानी गंगटोक से ११७ किलोमीटर दूर है। गंगटोक से यह रास्ता जीप में पांच घंटे में तय किया जा सकता है। लाचुंग से युमथांग घाटी २४ किलोमीटर आगे है। युमथांग तक जीपें जाती हैं। रास्ता फोदोंग, मंगन, सिंघिक व चुंगथांग होते हुए जाता है। जीपें गंगटोक से मिल जाती हैं। ध्यान रहे कि सिक्किम में बाहर से आने वाले जीप-कार आगे का सफर तय नहीं कर सकते। इसलिए वाहन का जुगाड स्थानीय स्तर पर ही करना होगा।
भारत-चीन के बीच सीमा व्यापार शुरू होने के बाद से इस क्षेत्र में पर्यटकों की आवाजाही भी बढ़ी है। इससे पहले १९५० में तिब्बत पर चीन के अधिकार से पहले भी लाचुंग सिक्किम व तिब्बत के बीच व्यापारिक चौकी का काम करता था। बाद में यह क्षेत्र लंबे समय तक आम लोगों के लिए बंद रहा। अब सीमा पर स्थिति सामान्य होने के साथ ही पर्यटक यहां फिर से जाने लगे हैं। परिणामस्वरुप यहां कई होटल भी बने हैं। सस्ते व महंगे, दोनों प्रकार के होटल मिल जाएंगे। होटलों की बुकिंग गंगटोक से ही करा लेना सही रहता है।

सर्दियों में सिक्किम

सिक्किम बाकी हिमालयी राज्यों की तुलना में अधिक शांत है। प्रति वर्ष गंगटोक में दिसंबर में फूड एंड कल्चर उत्सव होता है। जनवरी में मकर संक्रांति को यहां माघे संक्रांति के रूप में मनाया जाता है। तीस्ता व रिंगित नदियों के संगम पर यहां बड़ा मेला लगता है जिसमें बडी संख्या में स्थानीय लोग व पर्यटक सम्मिलित होते हैं। इसके अतिरिक्त अलग-अलग बौद्ध मठों के भी अपने-अपने आकर्षक धार्मिक आयोजन होते हैं।
आर्टेसियन कुएं

उत्पत्ति

आर्टसियन कुओं का नामकरण फ्रांस के पूर्व प्रांत आर्टोइस के नाम पर किया गया है, जहां 1126 से कार्थुसियन भिक्षुओं द्वारा कई आर्टेसियन कुओं की खुदाई की गई थी।
ऊँचाई

ऊँचाई (अंग्रेज़ी: Elavation) वह माप है जो किसी धरातलीय बिंदु की (स्थान की) किसी सन्दर्भ तल से ऊर्ध्वाधर दूरी या ऊँचाई बताती है; जिसमें सन्दर्भ तल बहुधा समुद्र तल अथवा ज्योइड (Geoid) होता है।
ज्योइड एक तरह की काल्पनिक आकृति है जो समुद्री जल की औसत सतह से निर्मित मानी जाती है और साथ ही महाद्वीपीय भागों में भी इस सतह के विस्तार को प्रकल्पित कर लिया जाता है।
चूँकि अलग-अलग जगहों पर गुरुत्वाकर्षण बल में भूपर्पटी की चट्टानों की सघनता में भिन्नता के कारण कुछ-न-कुछ अंतर पाया जाता है, प्रत्येक जगह पर इस ज्योइडल सतह या समुद्र तल की पृथ्वी के केन्द्र से दूरी एक सामान नहीं होती। इसी लिये प्रत्येक देश अपने सर्वेक्षणों के लिये किसी एक निश्चित जगह के समुद्र तट पर स्थित बिंदु के समुद्र तल को सन्दर्भ तल मान कर ऊंचाईयों की गणना करता है। भारत में ऊँचाइयाँ मद्रास (अब चेन्नई) के समुद्र तट से मापी जातीं रही हैं और यहीं से ग्रेट आर्क सर्वे आरम्भ हुआ था। अब भारत की ऊँचाइयाँ एवरेस्ट-1930 सन्दर्भ तल से मापी जाती हैं जिसका आधार बिंदु मध्य प्रदेश में कल्याणपुर के पास है।
दावानल

दावानल या वन की आग उस दुर्घटना को कहते हैं जब किसी वन के एक भाग में या पूरे वन में ही आग लग जाती है और उस वन के सभी पेड़-पौधे, जीव-जन्तु इत्यादि जलने लगते हैं। दावानल के लिए स्थिति तब उत्पन्न होती है जब वनस्पतियां और मिट्टी सूख जाते हैं और आद्रता भी बहुत कम होती है। आग प्राकृतिक कारणों जैसे आकाशीय बिजली गिरने से या प्राकृतिक रूप से वन में उत्पन्न घर्षण से लग सकती है या यह मानव निर्मित भी हो सकती जैसे कोई लापरवाही से सूखे वन में सुलगती हुई सिगरेट या माचिस की तीली फैंक दे। एक बार चिंगारी भड़कने के बाद आग हवा के प्रभाव में तेज़ी से फैलती है, विशेषकर तब जबकी आग सूखे झाडफूस को पकड़ लेती है।
दावानल अन्य अग्नियों से भिन्न होता है, जिसके कारण हैं इसका विशाल आकार, इसके उद्गम स्थान से आगे फैलने की गति एवं इसकी दिशा बदलने व रिक्त स्थानों जैसे सड़कों, नदियों आदि से आगे बढ़ जाने की क्षमता।
दावानल से निबटने हेतु अग्निशमन में एक विशेष पाठ्यक्रम होता है और जो अग्निशमन कर्मी इसमें दक्ष होतें है उन्हें वाहनों, वायुयानों, हेलीकॉप्टरों इत्यादि में अग्निशमन के लिए रखा जाता है।
दावानल की समस्या मुख्यतः ग्रीष्म ऋतु में होती है और विश्व के बहुत से भागों में यह समस्या बहुत आम है जैसे यूरोप में २००७ का यूनानी दावानल, ऑस्ट्रेलिया का २००९ का दावानल, अमेरिका के कैलीफोर्निया का दावानल और भारत में भी उत्तरी राज्यों में यह समस्या हैं।
भूपिन्दर सिंह (पटियाला)

एक ऐसा अय्याश राजा जिसके महल में केवल बिना कपड़ों के मिलती थी एंट्री

Dayaloo
1 year ago
राजा-महाराजाओं के पराक्रम के कई किस्से इतिहास के पन्नों में दर्ज हैं, लेकिन कुछ के रंगीन मिजाज़ी के किस्से भी बहुत है। हमाम में दासियों के साथ रासलीला हो या किसी दुसरे राजा की रानी पर नज़र, इनकी अय्याशी के चर्चे भी रहे हैं। एक ऐसे ही अय्याश राजा के बारे में कहा जाता है कि उसके महल में लोगों को बिना कपड़ों के ही एंट्री मिलती थी।

पटियाला रियासत के महाराजा भूपिंदर सिंह। इनके कारनामें जानकर आपका दिमाग चकरा जाएगा। जनाब के कारनामों के बारे में उनके ही दीवान जरमनी दास ने अपनी किताब ‘महाराजा’ में पूरा विवरण दिया है। किताब के मुताबिक, महाराजा भूपिंदर सिंह ने पटियाला में ‘लीला-भवन’ या कह लीजिए रंगरलियों का महल बनवाया था, जहां केवल बिना कपड़ों के लोगों को अंदर आने की इजाज़त थी। ये महल पटियाला शहर में भूपेंद्रनगर जाने वाली सड़क पर बाहरदरी बाग के पास है।

किताब में लिखा है महल का एक खास कमरा महाराजा के लिए सुरक्षित था। उस कमरे की दीवारों पर चारों तरफ ऐसे चित्रों की भरमार थी जिसमें महिला-पुरुष कामवासना में लिप्त दिखते हैं। इस कमरे में महाराजा के भोग-विलास का पूरा इंतज़ाम था। महाराजा ने महल के बाहर एक स्विमिंग पूल भी बनवाया था। ये पूल इतना बड़ा था करीब 150 महिला और पुरुष एकसाथ नहा सकते थे। इसी स्विमिंग पूल में शानदार पार्टियां होती थीं जहां खुलेआम लोग अय्याशी करते थे। महाराजा ऐसी पार्टियों में अपनी प्रेमिकाओं के साथ भी खुलेआम इश्क फ़रमाते थे।

दीवान जरमनी दास ने महाराजा, महारानी नामक किताब लिखी है जो बेस्ट सेलर रह चुकी है। इस किताब में उन्होंने महाराजा की रंगरलियों के बारे में खुलकर लिखा है। 12 अक्तूबर 1891 को जन्में महाराजा भूपिंदर सिंह ने 38 सालों तक राज किया। महाराजा साहब के बारे में कहा जाता है कि उन्होंने 10 से ज़्यादा शादियां की थी। यही नहीं आप ये जानकर हैरान रह जाएंगे कि उनके करीब 88 बच्चे थे। शराब के शौकीनों के बीच मशहूर पटियाला पैग भी महाराजा भूपिंदर सिंह की ही देन है।

हमारे राजा-महाराजाओं की अय्याशी के किस्से सुनकर यकीनन आपका दिमाग भी चकरा गया होगा। आज की पीढ़ी को बेशर्म कहने वाले ऐसे महाराजाओं को क्या कहेंगे?
Categories: Bizarre, History, News
Tags: Featured-Main, hindi, listicles, maharaja bhupendra singh palace, Maharaja Bhupinder Singh

TopYaps Hindi

Back to top
मैक्स वेबर

मैक्स वेबर (जर्मन : Maximilian Carl Emil "Max" Weber) (21 अप्रैल 1864 - 14 जून 1920) एक जर्मन समाजशास्त्री और राजनीतिक अर्थशास्त्री थे। इन्हें आधुनिक समाजशास्त्र के जन्मदाताओं में से एक भी माना जाता है। 
वेबर की प्रमुख रचनाये:-
1. द प्रोटेस्टेण्ड एथिक एंड द स्पिरिट ऑफ कैप्टिलीज़म (1905)
2. द रिलीज़न ऑफ इंडिया 1916
3. द रिलीज़न ऑफ चाइना 1916
4. द थ्योरी ऑफ सोसियल एन्ड इकनोमिक ऑर्गनाइजेशन 1922
5. द सिटी 1922
6. ऐंनसीएन्ट जुडेइजम 
7.एसेज़ इन सोशियोलॉजी
8. द मैथेडॉलॉजी ऑफ सोसियल सांइसेज
9. जनरल इकनोमिक हिस्ट्री 
10. द रेसनल एन्ड सोसियल फाउंडेशन ऑफ म्यूजिक
बेबर का जानं 21 अप्रैल,1864 ई. में बर्लिन के एक धनी परिवार में  हुआ था। उनके पिता एक सुप्रसिद्ध न्यायाधीश तथा राष्ट्रीय उदर दल के प्रमुख नेता थे।
बेबर कानून के विधार्थी, लेकिन कानून के अतिरिक्त राजनीतिशास्त्र, अर्थशास्त्र, समाजशास्त्र, धर्म, इतिहास आदी का भी उन्हे अधिकधिक ज्ञान था।